Diari Oficial de la Generalitat Valenciana


Sumari del DOGV 4148, del 14-12-2001 (2001/11897)

RESOLUCIÓ d'11 de juny de 2001, del director del Centre de Desenvolupament Marítim, relativa a l'adjudicació de la concessió administrativa per a l'ordenació, la construcció, la urbanització i l'explotació d'una zona nauticoesportiva al port de Burriana.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4148

Data del DOGV
:   14-12-2001

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2001/11157


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'11 de juny de 2001, del director del Centre de Desenvolupament Marítim, relativa a l'adjudicació de la concessió administrativa per a l'ordenació, la construcció, la urbanització i l'explotació d'una zona nauticoesportiva al port de Burriana. [2001/11193]
  
Atés que s'ha donat compte de l'expedient de referència, de concurs convocat per a l'adjudicació de referència.
  
De l'expedient resulten els antecedents següents:
  
1. El 22 de març de 2000 el Servei Jurídic d'aquesta Conselleria va informar favorablement el plec de bases que regiran el concurs de la concessió administrativa per a l'ordenació, la construcció, la urbanització i l'explotació d'una zona nauticoesportiva al port de Burriana; el plec de prescripcions tècniques del referit concurs; el plec de condicions generals per a l'atorgament de les concessions demanials als ports de la Generalitat Valenciana; el plec de condicions administratives particulars que regiran la concessió per a l'ordenació, la construcció, la urbanització i l'explotació d'una nova zona nauticoesportiva al port de Burriana, i el plec de prescripcions tècniques per a l'explotació de la nova zona nauticoesportiva al port de Burriana
  
La base 11 del plec de bases del concurs establia:
  
?L'òrgan de contractació, després dels informes tècnics previs corresponents, adjudicarà la concessió en el termini màxim de tres mesos, comptador des de l'obertura de les proposicions....
  
L'atorgament de la concessió es perfeccionarà mitjançant l'expedició del corresponent títol concessional, en el qual es refondran les condicions que figuren en els presents plecs amb les condicions oferides per l'adjudicatari?.
  
2. Se sol·licita informe sobre els dits plecs a l'Ajuntament de Burriana, s'emet aquest amb caràcter favorable, i té entrada en aquesta Conselleria el 15 de juny de 2000.
  
3. Amb posterioritat, es va considerar convenient no incloure en la delimitació de la zona objecte de concurs la superfície ocupada per l'actual varador del moll de costa, que serà objecte de tractament independent. Se sol·licita informe a l'Ajuntament de Burriana sobre aquest aspecte, l'emet amb caràcter favorable el 5 de gener de 2001.
  
4. En conseqüència, el 29 de gener de 2001 es va dictar resolució per la qual s'aproven els plecs i es convoca el concurs per a l'atorgament de la concessió administrativa per a l'ordenació, la construcció, la urbanització i l'explotació d'una zona nauticoesportiva al port de Burriana, a l'efecte del qual es va inserir l'anunci en el Diari Oficial de la Generalitat Valenciana i en sengles diaris d'àmbit provincial en cada una de les tres províncies de la Comunitat, i se sotmeten a informació pública durant el termini de vint dies.
  
5. Presentada una única oferta pel Club Náutico de Burriana, en compliment del que disposa la base 9a del plec de bases que regiran el concurs convocat per a l'adjudicació de la concessió, base que fixa la qualificació prèvia, per la mesa de contractació, dels documents presentats, l'obertura en acte públic de les proposicions presentades i l'elevació de la proposta d'adjudicació a l'òrgan de contractació, va ser convocada la dita mesa el 26 d'abril de 2001, es qualifica la documentació administrativa; el 22 de maig següent s'examinava la documentació administrativa complementària requerida, i s'obria el sobre B, que contenia la documentació tècnica.
  
Finalment, informada la dita documentació pel Servei d'Explotació i Conservació de Ports, es van convocar novament els membres de la mesa per al dia 7 de juny de 2001.
  
De conformitat amb la proposta d'adjudicació al Club Náutico de Burriana continguda en l'acta de la mesa de 7 de juny de 2001.
  
Atés que a mesura que disposa l'article 63 de la Llei de Ports de l'Estat i de la Marina Mercant l'ocupació de béns de domini públic amb obres o instal·lacions no desmuntables o per termini superior a tres anys, estarà subjecta a concessió prèvia atorgada per l'Autoritat Portuària, i el procediment que s'ha de seguir per a l'atorgament de les concessions és l'establit en la legislació de costes.
  
Atés que l'article 67 de la Llei de Ports de l'Estat i de la Marina Mercant, en la redacció donada per la modificació operada per Llei 62/1997, de 26 de desembre, estableix que quan es tracte de gestió indirecta de serveis portuaris, els contractes que es realitzen amb l'administració, pel que fa als aspectes que garantisquen la publicitat i la concurrència en la seua preparació i adjudicació, s'ajustaran a allò que disposa la legislació de contractes de l'estat relatius al contracte de serveis públics, per als actes preparatoris.
  
Atés que s'ha donat compliment al que estableixen els articles 48 i següents del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, sobre l'aprovació dels plecs.
  
Fent ús de les atribucions que confereix al director del Centre de Desenvolupament Marítim de la Generalitat Valenciana l'article 32 del Decret 110/2000, de 18 de juliol, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Adjudicar al Club Náutico de Burriana la concessió administrativa per a l'ordenació, la construcció, la urbanització i l'explotació d'una zona nauticoesportiva al port de Burriana, i constitueix el títol concessional la present resolució junt amb el contingut del plec de bases que regiran el concurs de concessió administrativa per a l'ordenació, la construcció, la urbanització i l'explotació d'una zona nauticoesportiva al port de Burriana; plec de prescripcions tècniques del referit concurs; plec de condicions generals per a l'atorgament de concessions demanials en la zona de servei dels ports de la Generalitat Valenciana, plec de condicions administratives particulars que regiran la concessió per a l'ordenació, la construcció, la urbanització i l'explotació d'una nova zona nauticoesportiva al port de Burriana, i el plec de prescripcions tècniques per a l'explotació de la nova zona náuticoesportiva al port de Burriana, que consten en l'expedient i han sigut prèviament acceptats per l'adjudicatari, segons el que estableix la base 6a del plec de bases del concurs.
  
Aquesta resolució no posa fi a la via administrativa. Contra aquesta es pot interposar recurs d'alçada davant del conseller d'Obres Públiques, Urbanisme i Transports, en el termini d'un mes, comptador des de l'endemà de la notificació de la present, sense perjudici de la utilització per part de l'interessat de qualsevol altre recurs que s'estime oportú.